

**LATVIJAS REPUBLIKA**

**BALVU NOVADA PAŠVALDĪBA**

Reģ.Nr.90009115622, Bērzpils ielā 1A, Balvos, Balvu nov., LV-4501, tālrunis +371 64522453

fakss +371 64522453, e-pasts dome@balvi.lv

**APSTIPRINĀTS**

ar Balvu novada Domes

2018.gada 22.novembra

lēmumu (sēdes prot. Nr.14, 1.§)

**Balvu novada pašvaldības konkursa „Skaistākais Ziemassvētku noformējums”**

**NOLIKUMS**

**I Vispārīgie jautājumi**

* 1. Nolikums nosaka kārtību, kādā Balvu novada pašvaldība organizē skatlogu, ēku fasāžu un laukumu noformējuma konkursu „Skaistākais Ziemassvētku noformējums” (tālāk tekstā – konkurss) un apbalvo konkursa uzvarētājus.
	2. Konkursa mērķis ir veicināt Balvu novadā Ziemassvētku laikam atbilstošas noskaņas radīšanu; veicināt uzņēmēju, iedzīvotāju un ēku (būvju) īpašnieku aktīvu līdzdalību novada svētku noformējuma veidošanā; veidot estētiskās vērtības cilvēkos; celt svētku noformējuma māksliniecisko kvalitāti.
	3. Konkursā var piedalīties ikviena fiziska vai juridiska persona (izņemot pašvaldības iestādes) ar Ziemassvētku tematikai atbilstošu noformējumu tirdzniecības un pakalpojumu iestāžu, uzņēmumu, individuālo māju, daudzstāvu dzīvojamo māju un citu ēku fasādēs, sētās, pagalmos, laukumos, logos un skatlogos.

**II Pieteikšanās dalībai konkursā**

* 1. Noformēto objektu dalībai konkursā var pieteikt vērtējamā objekta pārstāvis vai jebkura cita persona no 2018.gada 3.decembra līdz 2018.gada 26.decembrim (ieskaitot), saskaņojot to ar īpašnieku.
	2. Konkursam pieteikumu iesniedz elektroniski, sūtot pieteikumu uz e – pasta adresi rita.subeniece@balvi.lv (drošais elektroniskais paraksts nav nepieciešams) vai klātienē Balvu novada pašvaldībā, 2.stāvā, 21.kabinetā.
	3. Pretendents dalībai konkursā iesniedz aizpildītu pieteikuma veidlapu (pielikumā).

**III Vērtēšanas kritēriji un kārtība**

* 1. Konkursam pieteiktie objekti tiek vērtēti pēc šādiem kritērijiem:
		1. noformējuma atbilstība Ziemassvētkiem un Jaunajam gadam;
		2. ideja un tās realizācija, pielietoto materiālu oriģinalitāte;
		3. noformējuma saderība ar objekta arhitektonisko tēlu un vidi;
		4. objekta vizuālā koptēla (skatloga noformējums, izkārtne, piegulošās teritorijas sakoptība) kvalitāte.
	2. Objektu noformējumu vērtē trīs kategorijās:
		1. individuālo māju noformējums;
		2. daudzstāvu dzīvojamo māju noformējums (dzīvokļu balkoni, lodžijas, logi u. tml.);
		3. uzņēmumu un sabiedrisko ēku noformējums.
	3. Visi objekti tiek vērtēti vienkopus, kā labākais svētku noformējums, neizdalot atsevišķi labāko skatlogu, labāko fasādi, labāko labiekārtojumu u.tml.
	4. Konkursa uzvarētājus nosaka vērtēšanas komisija 5 locekļu sastāvā, kuru ar rīkojumu izveido pašvaldības izpilddirektors.
	5. Konkursa žūrijas komisija vērtē objektus saskaņā ar vērtēšanas kritērijiem. Objekti tiek vērtēti pēc punktu skalas no 0 līdz 10. Par labāko katrā kategorijā atzīstams objekts, kura noformējums novērtēts ar vislielāko punktu skaitu.
	6. Konkursā netiks vērtēti tie objekti, kuri iepriekšējā gadā šādā konkursā ieguvuši 1.vietu kādā no kategorijām.
	7. Komisija ir tiesīga piešķirt vienu vietu vairākiem pretendentiem, nepārsniedzot nolikuma 4.1.punktā noteikto balvu fonda apmēru, vai kādu no vietām nepiešķirt nevienam pretendentam.
	8. Konkursa objektu vērtēšana notiek no 27.12.2018. līdz 28.12.2018.
	9. Konkursa rezultāti tiek paziņoti, un uzvarētāji apbalvoti 2019.gada janvārī. Uzvarētāji netiek iepriekš informēti par konkursa rezultātiem.
	10. Konkursā netiek vērtēti tie objekti, kuriem ir nenomaksāts nekustamā īpašuma nodoklis par 2018.gadu.

**IV Konkursa uzvarētāju apbalvošana**

* 1. Finansējums balvu fondam tiek piešķirts no Balvu novada pašvaldības 2019.gada budžeta līdzekļiem EUR 660,00 (seši simti sešdesmit *euro* un 0 centi)apmērā.
	2. Konkursa „Skaistākais Ziemassvētku noformējums” noslēgumā pirmo trīs vietu ieguvējiem katrā kategorijā tiek piešķirta atzinība naudas izteiksmē: I vietai – EUR 100; II vietai – EUR 70; III vietai – EUR 50.
	3. Konkursa komisijai ir tiesības nepiešķirt kādu no nolikuma 4.2.punktā paredzētajām vietām.

**V Noslēguma jautājumi**

1. Informācija par konkursu (t.sk. nolikums, pieteikuma veidlapa) un konkursa rezultātiem tiek publicēta pašvaldības mājas lapā www.balvi.lv un pašvaldības informatīvajā izdevumā „Balvu Novada Ziņas”.
2. Iegūtie fizisko personu dati tiks apstrādāti un izmantoti tikai šī konkursa vajadzībām.

Domes priekšsēdētājs A.Pušpurs

Pielikums

Nolikumam „Balvu novada pašvaldības konkursa „Skaistākais Ziemassvētku noformējums”

**Konkursa „Skaistākais Ziemassvētku noformējums” dalībnieka**

**PIETEIKUMA VEIDLAPA**

|  |  |
| --- | --- |
| **Dalībnieka vārds, uzvārds/** **Uzņēmuma vai iestādes nosaukums** |  |
| **Konkursa nominācija** * (individuālo māju noformējums;
* daudzstāvu dzīvojamo māju noformējums (dzīvokļu balkoni, lodžijas, logi u. tml.);
* uzņēmumu un sabiedrisko ēku noformējums)
 |  |
| **Objekta adrese** |  |
| **Kontaktpersona** |  |
| **Kontakttālrunis** |  |
| **E - pasts** |  |

Domes priekšsēdētājs A.Pušpurs